text: Galleri: Så er der igen jul på Børkop Vandmølle
  20 november 2016 kl. 11.11
  Søndag blev Børkop Vandmølle forvandlet til et julemarked. 
  Hvad der kunne ligne en scene i en Morten Korch-film, blev søndag omdannet til julemarked med julemand, julesager og juleboder.
  Det er svært at undgå – selvom vi jo stadig er i november: Julen er skudt i gang i stor stil. Og søndag kickstartede de altså julestemningen på Børkop Vandmølle, hvor ”Børkop Vandmølles Venner” afholdte julemarked med mere end 30 stande.
  Standene åbnede allerede klokken 10 – og i den anledning startede den gamle skalkværn op, så møllen kom i drift. Der kunne interesserede se, hvordan der afskalles byg til sødsuppe. Der var desuden lejlighed til at smage på netop den gammeldags sødsuppe med byggryn, mens man lyttede til vandhjulets snurren.
  Se øverst billederne fra julemarkedet på Børkop Vandmølle.
  
  